FC Hjørring sikrede sig endnu en sæson i 1. division under den tidligere superligatræner Ove Christensen, men parterne kunne ikke blive enige om at gøre aftalen permanent. Ove Christensen lavede i stedet aftale med Viborg, mens trænersædet i FC Hjørring stadig er ledigt. Klubben arbejder på højtryk for at finde en løsning på trænerfronten. Flere træneremner har i den seneste tid været til samtale i klubben. - Det er min forhåbning, at vi har vores nye trænertema på plads i denne uge. Sådan skriver FC Hjørrings sportschef Jacob Krüger på klubbens hjemmeside. Også på spillerfronten er klubben på udkig efter nye folk. Der arbejdes på at hente 3-4 forstærkninger til klubben.

Opsummering:
Om godt en måned indleder FC Hjørring sæsonen på udebane mod Viborg i 1. division, og selv om der er kort tid til, så har klubben endnu ikke fundet manden, som skal stå i spidsen for holdet.